CELEX: 32022R0557
Language: bg
Date: 2022-04-01 00:00:00
Title: Регламент за изпълнение (ЕС) 2022/557 на Комисията от 1 април 2022 година относно класирането на някои стоки в Комбинираната номенклатура

7.4.2022   
               
               
                  BG
               
               
                  Официален вестник на Европейския съюз
               
               
                  L 108/16
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/557 НА КОМИСИЯТА
         от 1 април 2022 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 1 април 2022 година.
            
               
                  За Комисията
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Богата на протеин фракция от разделянето на грахово брашно на богата на протеин фракция и богата на скорбяла фракция, представена под формата на фин бежов прах или под формата на гранули, в малки торби (15 —20 kg) или големи торби (500 —1 000  kg).
                                    Продуктът има следните аналитични характеристики (тегло на сухото вещество):
                                    
                                                —
                                             
                                             
                                                7,4 % скорбяла
                                             
                                          
                                                —
                                             
                                             
                                                54 % протеини
                                             
                                          Продуктът е произведен от сухи грахови зърна (Pisum sativum), които се измиват, олющват и смилат, за да се получи грахово брашно. След това с помощта на центрофуга брашното се разделя на богата на протеин фракция и богата на скорбяла фракция. След този процес богатата на протеин фракция се оставя в прахообразна форма или се агломерира на гранули.
                                    Продуктът е разпознаваем и се използва изключително като храна за животни.
                                 
                              
                     
                        2309 90 31 
                     
                     
                        Класирането се определя от Общи правила 1 и 6 за тълкуване на Комбинираната номенклатура, от забележка 1 към глава 23 и от описанието на кодове по КН 2309 , 2309 90  и 2309 90 31 .
                        Продуктът е загубил основните характеристики на първоначалния материал, след като е бил разделен на фракции в центрофуга. Поради това класирането в позиция 1106  като брашно от сухи бобови зеленчуци се изключва, както и класирането като допълнително приготвен зеленчуков продукт от позиция 2005.
                        Класирането в позиция 2302  също се изключва, тъй като продуктът не е остатък от пресяване, смилане или друг вид обработка на житни или бобови растения (вж. Обяснителната бележка към Хармонизираната система за позиция 2302 , точка В). Продуктът е произведен целенасочено от грахово брашно. Той е допълнително преработен и се използва изключително като храна за животни (вж. също Общата обяснителна бележка към Хармонизираната система за глава 23).
                        Поради това продуктът трябва да бъде класиран в код по КН 2309 90 31  като друг препарат от видовете, използвани за храна на животни, съдържащи тегловно 10 % или по-малко скорбяла или нишесте.
                     
                  
                        
                                    2)
                                 
                                 
                                    Богата на скорбяла фракция от разделянето на грахово брашно на богата на протеин фракция и богата на скорбяла фракция, представена под формата на светложълт прах или под формата на гранули, в насипно състояние или в големи торби (25 —1 000  kg).
                                    Продуктът има следните аналитични характеристики (тегло на сухото вещество):
                                    
                                                —
                                             
                                             
                                                73 % скорбяла
                                             
                                          
                                                —
                                             
                                             
                                                13 % протеини
                                             
                                          Продуктът е произведен от сухи грахови зърна (Pisum sativum), които се измиват, олющват и смилат, за да се получи грахово брашно. След това с помощта на центрофуга брашното се разделя на богата на протеин фракция и богата на скорбяла фракция. След този процес богатата на скорбяла фракция се оставя в прахообразна форма или се агломерира на гранули.
                                    Продуктът е разпознаваем и се използва изключително като храна за животни.
                                 
                              
                     
                        2309 90 51 
                     
                     
                        Класирането се определя от Общи правила 1 и 6 за тълкуване на Комбинираната номенклатура, от забележка 1 към глава 23 и от описанието на кодове по КН 2309 , 2309 90  и 2309 90 51 .
                        Продуктът е загубил основните характеристики на първоначалния материал, след като е бил разделен на фракции в центрофуга. Поради това класирането в позиция 1106  като брашно от сухи бобови зеленчуци се изключва, както и класирането като допълнително приготвен зеленчуков продукт от позиция 2005 .
                        Класирането в позиция 2302  също се изключва, тъй като продуктът не е остатък от пресяване, смилане или друг вид обработка на житни или бобови растения (вж. Обяснителната бележка към Хармонизираната система за позиция 2302 , точка В). Продуктът е произведен целенасочено от грахово брашно. Той е допълнително преработен и се използва изключително като храна за животни (вж. също Общата обяснителна бележка към Хармонизираната система за глава 23).
                        Поради това продуктът трябва да бъде класиран в код по КН 2309 90 51  като друг препарат от видовете, използвани за храна на животни, с тегловно съдържание на скорбяла или нишесте превишаващо 30 %.